1. מוצע בזאת לצדדים לנסות וליישב את הסכסוך ביניהם בדרך של גישור בבית הדין עצמו, הליך שאינו כרוך בתשלום.
2. הגישור נעשה בעזרת מגשרים מוסמכים המכהנים כנציגי ציבור בבית הדין, שיש להם הניסיון והידע המקצועי שיכולים לסייע לצדדים להגיע לפתרון מוסכם, אולם אין זה בסמכותם לדון ולהכריע בסכסוך.
3. לנוחותכם מצורף בזאת מכתב, המסביר ביתר פירוט את מהות ההליך ומטרותיו.
4. הגישור יתקיים ביום 10 מרץ 2013 בשעה 09:00 באחד מאולמות בית הדין. מקום מדויק יפורסם סמוך למועד הדיון בכניסה למנ"ת בקומה 4.
5. לישיבה יגיעו בעלי הדין. באי כוחם רשאים, כמובן, להשתתף גם כן.
6. צדדים שאינם מעוניינים בגישור, יודיעו על כך לבית הדין לא יאוחר מיום __________ באמצעות פקס שמספרו 03-XXXX829 ולצד השני. צד, שלא ינהג כאמור, יחויב בהוצאות משפט, לרבות הוצאות לטובת אוצר המדינה.
7. יודגש, כי בית הדין מוסמך להורות על החזרת אגרה לצדדים, שהסכסוך ביניהם הסתיים בהליך הגישור.
8. למען הסר ספק מובהר כי אין בהליך הגישור כדי לדחות את מועד קדם משפט בהליך.
9. בהתאם להנחיית נשיא בית הדין, להודעה זו תוקף של החלטה שיפוטית.
הליך הגישור מטרתו לפתור את המחלוקת בין הצדדים בדרכי שלום וללא צורך במתן פסק דין המכריע בסכסוך.
הגישור מתאים במיוחד לסכסוכי עבודה ותביעות המתנהלות בבית הדין לעבודה. על כן, נכון במקרים רבים להקדים גישור להליך המשפטי.
יודגש כי אין בהליך הגישור כדי לגרום להתמשכות המשפט.
חשוב להדגיש כי הליך הגישור חסוי לחלוטין, ודברים הנאמרים במהלכו ומסמכים המוצגים בו אינם מועברים לשופט שידון בתיק, ככל שהגישור לא יסתיים בהסכמה.
הסכם שנחתם בין הצדדים בהליך הגישור מוגש לאישור בית הדין. לאחר אישורו, מקבל ההסכם תוקף של פסק דין.
הגישור מבוסס על רצון הדדי של הצדדים ליישב את המחלוקת ביניהם בדרכי שלום, אך אינו חובה. יובהר כי על בעל דין שאינו מעוניין להשתתף בגישור – הדבר לא יפעל לחובתו בשום שלב בהליך.
הניסיון המצטבר לאורך שנים הוכיח, כי במקרים רבים מסתיים הליך הגישור בהסדר, החוסך לצדדים זמן, ממון ולעיתים אף עוגמת נפש.